কিন্তু এইসব কথায় মেয়েরা কেন মন খারাপ করে? এতো চেহারা বা এইসব নিয়ে ভাবনা মেয়েদের এতো কেন? ছোটবেলা থেকে সুন্দর হওয়ার এই যে একটা চিন্তা ঢুকে যায় মাথায় এটা থেকে বেরই হতে পারে না। আমি মেয়ে তার মানে আমাকে সেই সুন্দরী হতে হবে। গল্প, উপন্যাস, সিনেমায় যতো প্রেমিকার বর্ণনা সবাই সেই রূপসী। সেই সুন্দর শরীর তাদের। বেশ সুন্দর হওয়া খারাপ কিছু না। কিন্তু মেয়েদের ভালোবাসার একমাত্র মাপকাঠি তাদের সৌন্দর্য? আজকে একজনকে বলছিলাম যে এক আপুকে তার হাজব্যান্ড অনেক ভালোবাসে। অমনি সে জিজ্ঞেস করলে কেন আপু কি অনেক সুন্দর?? আচ্ছা ছেলেদের তাহলে কি দেখে ভালোবাসবে মেয়েরা? মাপকাঠিটা ঠিক কি?